Մայիսի 4-ին Հունաստանի Տնտեսական և սոցիալական խորհրդի շենքում կայացավ «Հայոց ցեղասպանությունը համաշխարհային մամուլի առաջին էջերին» խորագրով ցուցադրության պաշտոնական բացումը: Ցուցադրությունն անցկացվում է Հունաստանի Տնտեսական և սոցիալական խորհրդի, Հունաստանում ՀՀ դեսպանության և Հայոց ցեղասպանության 100-րդ տարելիցի Հունաստանի հանձնաժողովի համակազմակերպմամբ ու Հայոց ցեղասպանության թանգարան-ինստիտուտի տնօրեն Հայկ Դեմոյանի աջակցությամբ: